Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: 
Paragraph Index: 1269

(3)a) A Charta Konferencia a jelen Függeléknek megfelelően elfogadja a panel eljárásának szabályait. Az eljárási szabályok a lehető legközelebb állnak a GATT és Csatolt Okmányai eljárási szabályaihoz. A panelnek ezen túlmenően joga van arra, hogy olyan további eljárási szabályokat fogadjon el, amelyek nem ellentétesek a Charta Konferencia által elfogadott eljárási szabályokkal vagy a jelen Függelékkel. A panel előtti eljárás során bármely vitában álló, illetve érdekeltségét a (2)b) albekezdésnek megfelelően bejelentő Szerződő Félnek joga van arra, hogy legalább egyszer meghallgatást nyerjen a panel előtt, és hogy írásban benyújtsa észrevételeit. A vitában álló Szerződő Feleknek arra is joguk van, hogy írásbeli cáfolatot terjesszenek elő. A panel helyt adhat az érdekeltségét a (2)b) albekezdés alapján bejelentő Szerződő Fél azon kérésének, hogy betekintsen a panelhez benyújtott észrevételekbe, az azt megfogalmazó Szerződő Fél egyetértésével. A panel eljárása bizalmas. A panel objektíven értékeli az eléje terjesztett kérdéseket, beleértve a vita tényeinek elemeit, és az intézkedések megfelelését azon rendelkezésekkel, amelyeket az 5. vagy a 29. Cikkek alapján alkalmaznak a kereskedelemre. Feladata ellátása során a panel konzultál a vitában álló Szerződő Felekkel, és megfelelő lehetőséget biztosít a számukra ahhoz, hogy kölcsönösen kielégítő megoldást találjanak. Ha a vitában álló Szerződő Felek másként nem állapodnak meg, a panel döntését a Szerződő Felek érvelésére és észrevételeire alapozza. A panelt a GATT és a GATT körébe tartozó Csatolt Okmányok értelmezései vezetik, és nem kérdőjelezi meg az

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes